Document ID: 32002R1228

Κανονισμός (ΕΚ) αριθ. 1228/2002 της Επιτροπής
της 8ης Ιουλίου 2002
σχετικά με την έκδοση των πιστοποιητικών εισαγωγής για ορισμένες κονσέρβες μανιταριών και την κατάργηση του κανονισμού (ΕΚ) αριθ. 1218/2002
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2125/95 της Επιτροπής, της 6ης Σεπτεμβρίου 1995, για το άνοιγμα και τον τρόπο διαχείρισης των δασμολογικών ποσοστώσεων που εφαρμόζονται στις κονσέρβες μανιταριών(1), όπως τροποποιήθηκε τελευταία με τον κανονισμό (ΕΚ) αριθ. 453/2002(2), και ιδίως το άρθρο 6, παράγραφος 4,
Εκτιμώντας τα ακόλουθα:
(1) Στο άρθρο 6 παράγραφος 4 του κανονισμού (ΕΚ) αριθ. 2125/95 προβλέπεται ότι εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μείωσης και αναστέλλει την έκδοση των πιστοποιητικών για τις μεταγενέστερες αιτήσεις.
(2) Οι ποσότητες οι οποίες ζητήθηκαν την 1η και τις 2 Ιουλίου 2002 στο πλαίσιο του άρθρου 4 παράγραφος 1 στοιχείο α) του κανονισμού (ΕΚ) αριθ. 2125/95 για τα προϊόντα καταγωγής Κίνας υπερβαίνουν τις διαθέσιμες ποσότητες. Συνεπώς, πρέπει να καθορισθεί σε ποιο βαθμό μπορούν να εκδοθούν τα πιστοποιητικά και να ανασταλεί η έκδοση των πιστοποιητικών για οποιαδήποτε μεταγενέστερη αίτηση.
(3) Από επαλήθευση προέκυψε ότι έγιναν εμφανή λάθη που αφορούν όλους τους εμπορευομένους στον κανονισμό (ΕΚ) αριθ. 1218/2002 σχετικά με την έκδοση των πιστοποιητικών εισαγωγής για ορισμένες κονσέρβες μανιταριών. Ως εκ τούτου, κρίνεται σκόπιμο να αντικατασταθεί και να καταργηθεί ο εν λόγω κανονισμός, με ισχύ από την ημερομηνία έναρξης ισχύος του.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα πιστοποιητικά εισαγωγής που ζητήθηκαν στο πλαίσιο του άρθρου 4 παράγραφος 1 στοιχείο α) του κανονισμού (ΕΚ) αριθ. 2125/95 για τα προϊόντα καταγωγής Κίνας την 1η και τις 2 Ιουλίου 2002 και διαβιβάστηκαν στην Επιτροπή στις 3 Ιουλίου 2002 εκδίδονται, με την ένδειξη που αναφέρεται στο άρθρο 11 παράγραφος 1 του εν λόγω κανονισμού μέχρι 19,23 % της ζητηθείσας ποσότητας.
Άρθρο 2
Η έκδοση των πιστοποιητικών εισαγωγής που ζητήθηκαν στο πλαίσιο του κανονισμού (ΕΚ) αριθ. 2125/95 για τα προϊόντα καταγωγής Κίνας αναστέλλεται για τις αιτήσεις που κατατίθενται από τις 3 Ιουλίου μέχρι τις 31 Δεκεμβρίου 2002.
Άρθρο 3
Ο κανονισμός (ΕΚ) αριθ. 1218/2002 καταργείται.
Άρθρο 4
Ο παρών κανονισμός αρχίζει να ισχύει στις 9 Ιουλίου 2002.
Εφαρμόζεται από τις 6 Ιουλίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουλίου 2002.

Labels: 3
17
18
6